Luule Epner

Luule Epner (neiupõlvenimega Luule Liivaku; sündinud 11. veebruaril 1953) on eesti teatriteadlane ja kirjandusteadlane.

Ta lõpetas 1971. aastal Tallinna 1. Keskkooli ja 1977. aastal cum laude Tartu Riikliku Ülikooli eesti keele ja kirjanduse erialal. 1984. aastal lõpetas samas aspirantuuri ja kaitses 1987. aastal filoloogiakandidaadi väitekirja. 

Ta on töötanud Tartu Riiklikus Ülikoolis / Tartu Ülikoolis vanemlaborandina (1977–1978), õpetajana (1978–1987), vanemõpetajana (1987–1990), dotsendina (1990–2002), professorina (2002–2007) ning alates 2007. aastast vanemteaduri ja dotsendina. Alates 2010. aastast on ta ühtlasi Tallinna Ülikooli eesti keele ja kultuuri instituudi dotsent, 2011. aastast ka Eesti Kirjandusmuuseumi vanemteadur.

Ta on õpetanud draamateooria, eesti näitekirjanduse ajaloo, teatriajaloo ja teatriteoreetilist kursust. Samuti on ta avaldanud artikleid eesti näitekirjanduse ja selle lavatõlgenduste kohta.Eesti teatri biograafiline leksikon Tallinn 2000

Tunnustus
 2003 Priit Põldroosi nimeline auhind
 2013 Tartu Ülikooli medal
 2017 Reet Neimari nimeline kriitikaauhind
 2018 Valgetähe V klassi teenetemärk
 2018 Eesti Kultuurkapitali kirjanduse sihtkapitali aastapreemia („Mängitud maailmad“)
 2018 Tartu ülikooli suur medal

 Isiklikku 
Tema isa on tõlkija ja keeleuurija Uno Liivaku, poeg teatritegelane ja kunstiajaloolane Eero Epner.

 Viited 

 Välislingid 

Kategooria:Tartu Ülikooli filosoofiateaduskonna professorid
Kategooria:Eesti kirjandusteadlased
Kategooria:Eesti teatriteadlased
Kategooria:Eesti teatrikriitikud
Kategooria:Tartu Ülikooli filoloogiateaduskonna vilistlased
Kategooria:Gustav Adolfi Gümnaasiumi vilistlased
Kategooria:Valgetähe V klassi teenetemärgi kavalerid
Kategooria:Sündinud 1953